
ЧӐВАШ РЕСПУБЛИКИН 
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИН РЕФЕРЕНДУМӖ 
ҪИНЧЕН" САККУННЕ ТАТА ЧӐВАШ РЕСПУБЛИКИН "ВЫРӐНТИ РЕФЕРЕНДУМ ҪИНЧЕН" САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2026 ҫулхи ҫӗртме уйӑхӗн 19-мӗшӗнче
йышӑннӑ

1 статья
Чӑваш Республикин "Чӑваш Республикин референдумӗ ҫинчен" 
2003 ҫулхи раштав уйӑхӗн 29-мӗшӗнчи 46 №-лӗ саккунне (Чӑваш Республикин Патшалӑх Канашӗн ведомоҫӗсем, 2004, 58 №; 2006, 70 №; 2007, 73 №; 2009, 82 №; 2010, 86 №; 2012, 92 № (I том); "Республика" хаҫат, 2012, раштав уйӑхӗн 29-мӗшӗ; Чӑваш Республикин Саккунӗсен пуххи, 2013, 10 №; 2014, 
12 №; 2015, 5 №; 2016, 11 №; "Республика" хаҫат, 2018, ҫу уйӑхӗн 8-мӗшӗ, юпа уйӑхӗн 31-мӗшӗ; 2019, пуш уйӑхӗн 13-мӗшӗ, юпа уйӑхӗн 18-мӗшӗ; 2021, ҫу уйӑхӗн 26-мӗшӗ, раштав уйӑхӗн 8-мӗшӗ; 2022, утӑ уйӑхӗн 13-мӗшӗ; 2023, ҫу уйӑхӗн 31-мӗшӗ, чӳк уйӑхӗн 8-мӗшӗ, раштав уйӑхӗн 27-мӗшӗ; 2025, юпа уйӑхӗн 1-мӗшӗ) ҫакӑн пек улшӑнусем кӗртес:
1) 13 статьян 1-мӗш пунктӗнче "Раҫҫей Федерацийӗн саккунӗсемпе килӗшӳллӗн вырӑнти хӑй тытӑмлӑхӑн референдума хутшӑнакансене регистрацилеме полномочи панӑ органӗ е полномочи панӑ должноҫри ҫынни палӑртнӑ формӑпа тӑратакан" сӑмахсене "суйлавҫӑсене, референдума хутшӑнакансене регистрацилемелли (шута илмелли) патшалӑх системипе усӑ курса тӑратакан" сӑмахсемпе улӑштарас;
2) 16 статьян 2-мӗш пункчӗ хӑйӗн вӑйне ҫухатнӑ тесе йышӑнас;
3) 35 статьяра:
а) 7-мӗш пункта ҫакӑн пек ҫырса хурас:
"7. Чӑваш Республикин референдум фондне туса хуракан мӗн пур укҫа-тенкӗне Чӑваш Республикин Суйлав комиссийӗ ирӗк панипе Чӑваш Республикин референдумне ирттерес енӗпе ӗҫлекен пуҫару ушкӑнӗн, референдума хутшӑнакансен ытти ушкӑнӗн финанс ыйтӑвӗсемпе ӗҫлекен полномочиллӗ представителӗ "Раҫҫей Перекет банкӗ" акционерсен уҫӑ обществин филиалӗнче, Чӑваш Республикин референдумӗн округ территорийӗнче ҫавнашкал филиал пулман ҫӗрте – Чӑваш Республикин референдумӗн округ территорийӗнче вырнаҫнӑ урӑх кредит организацийӗнче уҫнӑ Чӑваш Республикин референдум фончӗн ятарлӑ счечӗ ҫине куҫарса параҫҫӗ. Чӑваш Республикин референдумӗн округ территорийӗнче кредит организацийӗсем пулман чухне Чӑваш Республикин референдумне ирттерес енӗпе ӗҫлекен пуҫару ушкӑнӗ, референдума хутшӑнакансен ытти ушкӑнӗ Чӑваш Республикин Суйлав комиссийӗпе килӗштерсе Чӑваш Республикин референдум фончӗн ятарлӑ счетне уҫмалли кредит организацине палӑртаҫҫӗ. Чӑваш Республикин референдум фончӗн ятарлӑ счетне хӑйӗнсӗрех (дистанци тытса) Раҫҫей Федерацийӗн саккунӗсен требованийӗсене шута илсе уҫма пулать.
Чӑваш Республикин референдумне ирттернӗ чухне Чӑваш Республикин референдум фончӗн ятарлӑ счетне уҫмалли, тытса пымалли тата хупмалли йӗркене Чӑваш Республикин Суйлав комиссийӗ Раҫҫей Федерацийӗн Тӗп банкӗн Чӑваш Республикинчи территори учрежденийӗпе килӗштерсе палӑртать. Чӑваш Республикин референдум фончӗн ятарлӑ счетне укҫа-тенкӗ пырса кӗнине тата ҫав укҫа-тенкӗне тӑкакламаллине, ҫав шутра кашни операци енӗпе, ӑна шута илмелли тата отчет тумалли йӗркене тата формӑсене Чӑваш Республикин Суйлав комиссийӗ палӑртать.";
ӑ) 13-мӗш пунктӑн иккӗмӗш абзацне ҫакӑн пек ҫырса хурас:
"Кӑтартнӑ финанс отчечӗсен копийӗсене вӗсене илнӗ кунран пуҫласа пилӗк кунран кая юлмасӑр Чӑваш Республикин Суйлав комиссийӗ "Интернет" информаципе телекоммуникаци сетӗнчи хӑйӗн официаллӑ сайтне вырнаҫтарать.";
4) 38 статьян 9-мӗш пунктӗнче "кунӗччен пӗр кунран (пӗрремӗш кунран)" сӑмахсене "кунӗччен пӗр кун малтан (пӗрремӗш кунӗччен)" сӑмахсемпе улӑштарас;
5) 41 статьян 11-мӗш пунктне ҫакӑн пек ҫырса хурас:
"11. Чӑваш Республикин Суйлав комиссийӗн йышӑнӑвӗ тӑрӑх Раҫҫей Федерацийӗн Тӗп суйлав комиссийӗ палӑртнӑ йӗркепе сасӑлав пӗтӗмлетӗвӗсем ҫинчен калакан Чӑваш Республикин референдумӗн участокри комиссийӗн протоколне электронлӑ майпа хатӗрлеме юрать. Федераци саккунӗпе килӗшӳллӗн Чӑваш Республикин референдумӗн участокри комиссийӗ тунӑ сасӑлав пӗтӗмлетӗвӗсене палӑртас ӗҫӗн уйрӑмлӑхӗсене ҫакӑн пек тӗслӗхре Раҫҫей Федерацийӗн Тӗп суйлав комиссийӗ палӑртать.".

2 статья
Чӑваш Республикин "Вырӑнти референдум ҫинчен" 2004 ҫулхи ака уйӑхӗн 28-мӗшӗнчи 2 №-лӗ саккунне (Чӑваш Республикин Патшалӑх Канашӗн ведомоҫӗсем, 2004, 59 №; 2005, 62, 65 №-сем; 2006, 69 №; 2007, 
73 №; 2009, 82 №; 2010, 86 №; 2012, 92 № (I том); "Республика" хаҫат, 2012, раштав уйӑхӗн 29-мӗшӗ; Чӑваш Республикин Саккунӗсен пуххи, 2013, 10 №; 2014, 9, 12 №-сем; 2015, 5 №; 2016, 11 №; 2017, 3 №; "Республика" хаҫат, 2018, ҫу уйӑхӗн 8-мӗшӗ, юпа уйӑхӗн 31-мӗшӗ; 2019, пуш уйӑхӗн 13-мӗшӗ, юпа уйӑхӗн 18-мӗшӗ; 2021, ҫу уйӑхӗн 26-мӗшӗ, раштав уйӑхӗн 8-мӗшӗ; 2022, утӑ уйӑхӗн 6-мӗшӗ; 2023, ҫу уйӑхӗн 31-мӗшӗ, чӳк уйӑхӗн 8-мӗшӗ, раштав уйӑхӗн 27-мӗшӗ; 2025, юпа уйӑхӗн 1-мӗшӗ) ҫакӑн пек улшӑнусем кӗртес:
1) 13 статьян 1-мӗш пайӗнче "Раҫҫей Федерацийӗн саккунӗсемпе килӗшӳллӗн вырӑнти хӑй тытӑмлӑхӑн вырӑнти референдума хутшӑнакансене регистрацилеме полномочи панӑ органӗ е полномочи панӑ должноҫри ҫынни палӑртнӑ формӑпа тӑратакан" сӑмахсене "суйлавҫӑсене, референдума хутшӑнакансене регистрацилемелли (шута илмелли) патшалӑх системипе усӑ курса тӑратакан" сӑмахсемпе улӑштарас;
2) 34 статьяра:
а) 11-мӗш пая ҫакӑн пек ҫырса хурас:
"11. Вырӑнти референдум фондне тӑвакан мӗн пур укҫа-тенкӗне вырӑнти референдум фончӗн ятарлӑ счечӗ ҫине куҫараҫҫӗ, ӑна вырӑнти референдума хатӗрлесе ирттерессине йӗркелекен суйлав комиссийӗ ирӗк панипе вырӑнти референдума ирттерес енӗпе ӗҫлекен пуҫару ушкӑнӗн, вырӑнти референдума хутшӑнакансен ытти ушкӑнӗн финанс ыйтӑвӗсемпе ӗҫлекен полномочиллӗ представителӗ "Раҫҫей Перекет банкӗ" акционерсен уҫӑ обществин филиалӗнче, вӑл тивӗҫлӗ муниципаллӑ округӑн, хула округӗн территорийӗнче пулман ҫӗрте – тивӗҫлӗ муниципаллӑ округӑн, хула округӗн территорийӗнче вырнаҫнӑ урӑх кредит организацийӗнче уҫаҫҫӗ. Тивӗҫлӗ муниципаллӑ округӑн, хула округӗн территорийӗнче кредит организацийӗсем пулман чухне вырӑнти референдума ирттерес енӗпе ӗҫлекен пуҫару ушкӑнӗ, вырӑнти референдума хутшӑнакансен ытти ушкӑнӗ вырӑнти референдума хатӗрлесе ирттерессине йӗркелекен суйлав комиссийӗпе килӗштерсе вырӑнти референдум фончӗн ятарлӑ счетне уҫмалли кредит организацине палӑртать. Вырӑнти референдум фончӗн ятарлӑ счетне хӑйӗнсӗрех (дистанци тытса) Раҫҫей Федерацийӗн саккунӗсен требованийӗсене шута илсе уҫма пулать.";
ӑ) 111-мӗш пая ҫакӑн пек ҫырса хурас:
"111. Федераци саккунӗпе килӗшӳллӗн вырӑнти референдума ирттернӗ чухне вырӑнти референдум фончӗн ятарлӑ счетне уҫмалли, тытса пымалли тата хупмалли йӗркене Чӑваш Республикин Суйлав комиссийӗ Раҫҫей Федерацийӗн Тӗп банкӗн Чӑваш Республикинчи территори учрежденийӗпе килӗштерсе палӑртать. Вырӑнти референдум фончӗн укҫи-тенки кӗнине тата ҫав укҫа-тенкӗне тӑкакланине, ҫав шутра кашни операци енӗпе, шута илмелли тата отчет тумалли йӗркене тата формисене Чӑваш Республикин Суйлав комиссийӗ палӑртать.";
3) 38 статьян 10-мӗш пайӗнче "кунӗччен пӗр кунран (пӗрремӗш кунран)" сӑмахсене "кунӗччен пӗр кун малтан (пӗрремӗш кунӗччен)" сӑмахсемпе улӑштарас;
4) 41 статьян 11-мӗш пайне ҫакӑн пек ҫырса хурас:
"11. Вырӑнти референдума хатӗрлесе ирттерессине йӗркелекен суйлав комиссийӗн йышӑнӑвӗ тӑрӑх Раҫҫей Федерацийӗн Тӗп суйлав комиссийӗ палӑртнӑ йӗркепе сасӑлав пӗтӗмлетӗвӗсем ҫинчен калакан участокри комиссин протоколне электронлӑ майпа хатӗрлеме юрать. Федераци саккунӗпе килӗшӳллӗн участокри комисси тунӑ сасӑлав пӗтӗмлетӗвӗсене палӑртас ӗҫӗн уйрӑмлӑхӗсене ҫакӑн пек тӗслӗхре Раҫҫей Федерацийӗн Тӗп суйлав комиссийӗ палӑртать.".

3 статья
1. Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.
2. Чӑваш Республикин "Чӑваш Республикин референдумӗ ҫинчен" 2003 ҫулхи раштав уйӑхӗн 29-мӗшӗнчи 46 №-лӗ саккунӗн (ҫак Саккунпа улшӑнусем кӗртнӗ) 35 статйин, Чӑваш Республикин "Вырӑнти референдум ҫинчен" 2004 ҫулхи ака уйӑхӗн 28-мӗшӗнчи 2 №-лӗ саккунӗн (ҫак Саккунпа улшӑнусем кӗртнӗ) 34 статйин положенийӗсемпе 2028 ҫулхи кӑрлач уйӑхӗн 1-мӗшӗ хыҫҫӑн палӑртнӑ Чӑваш Республикин референдумне тата вырӑнти референдума ирттернине пула пуҫланнӑ право хутшӑнӑвӗсем тӗлӗшпе Чӑваш Республикин референдумӗн тата вырӑнти референдумӑн фончӗсен ятарлӑ суйлав счечӗсене вӗсене уҫакансем хӑйсем унта пымасӑрах (дистанци мелӗпе) уҫас пайра усӑ кураҫҫӗ.

	Чӑваш Республикин
Пуҫлӑхӗ
	
О. Николаев



Шупашкар хули
2026 ҫулхи ҫӗртме уйӑхӗн 19-мӗшӗ

